CELEX: 62017CB0053
Language: hr
Date: 2017-05-11 00:00:00
Title: Predmet C-53/17: Rješenje Suda (šesto vijeće) od 11. svibnja 2017. (zahtjev za prethodnu odluku koji je uputio Fővárosi Törvényszék – Mađarska) – Bericap Záródástechnikai Cikkeket Gyártó Bt. protiv Nemzetgazdasági Minisztérium (Zahtjev za prethodnu odluku — Članak 99. Poslovnika Suda — Potpore koje su dodijelile države članice — Odstupanja od zabrane potpora — Potpore koje se mogu smatrati spojivima s unutarnjim tržištem — Uredba (EZ) br. 800/2008 — Definicija mikro, malih i srednjih poduzeća — Povezana poduzeća — Poduzeća koja obavljaju djelatnost na istom tržištu i koja su dio globalne skupine poduzeća u vlasništvu članova iste obitelji — Pojam „skupina fizičkih osoba koje zajedno djeluju”)

31.7.2017   
            
            
               HR
            
            
               Službeni list Europske unije
            
            
               C 249/14
            
         Rješenje Suda (šesto vijeće) od 11. svibnja 2017. (zahtjev za prethodnu odluku koji je uputio Fővárosi Törvényszék – Mađarska) – Bericap Záródástechnikai Cikkeket Gyártó Bt. protiv Nemzetgazdasági Minisztérium
   (Predmet C-53/17) (1)
   
   ((Zahtjev za prethodnu odluku - Članak 99. Poslovnika Suda - Potpore koje su dodijelile države članice - Odstupanja od zabrane potpora - Potpore koje se mogu smatrati spojivima s unutarnjim tržištem - Uredba (EZ) br. 800/2008 - Definicija mikro, malih i srednjih poduzeća - Povezana poduzeća - Poduzeća koja obavljaju djelatnost na istom tržištu i koja su dio globalne skupine poduzeća u vlasništvu članova iste obitelji - Pojam „skupina fizičkih osoba koje zajedno djeluju”))
   (2017/C 249/21)
   Jezik postupka: mađarski
   
      Sud koji je uputio zahtjev
   
   Fővárosi Törvényszék
   
      Stranke glavnog postupka
   
   
      Tužitelj: Bericap Záródástechnikai Cikkeket Gyártó Bt.
   
      Tuženik: Nemzetgazdasági Minisztérium
   
      Izreka
   
   Članak 3. stavak 3. Priloga I. Uredbi Komisije (EZ) br. 800/2008 od 6. kolovoza 2008. o ocjenjivanju određenih kategorija potpora sukladnima sa zajedničkim tržištem u primjeni članaka [107. i 108. UFEU-a] (Uredba o općem skupnom izuzeću), treba tumačiti na način da se poduzeća mogu smatrati „povezanim”, u smislu te odredbe, kada iz analize i pravnih i ekonomskih odnosa koji postoje među njima proizlazi da ona čine, kroz fizičku osobu ili skupinu fizičkih osoba koje zajedno djeluju, jedinstveni gospodarski subjekt, čak i ako formalno nisu u jednom od takvih odnosa iz članka 3. stavka 3. prvog podstavka tog priloga. Smatra da se zajedno djeluju u smislu članka 3. stavka 3. četvrtog podstavka, navedenog priloga fizičke osobe koje se usklađuju kako bi izvršile utjecaj na poslovne odluke dotičnih poduzeća na način da se ta poduzeća ne mogu smatrati gospodarski neovisnima jedno od drugog. Ispunjenje takvog uvjeta ovisi o okolnostima predmeta i nije nužno podređeno postojanju ugovornih odnosa između tih osoba niti utvrđenju njihove namjere da zaobiđu definiciju mikro, malih i srednjih poduzeća u smislu Priloga I Uredbi br. 800/2008.
   
      (1)  SL C 144, 8. 5. 2017.